দল বাগৰি থকা নেতাৰ এবাৰ যদি এটা দল ভাল লাগে আনবাৰ আন এটা ভাল লাগে। তেনেকুৱা ঘটনা সততে হোৱা দেখা গৈছে সাম্প্ৰতিক সময়ৰ ৰাজনীতিত। শোণিতপুৰ জিলাৰ বৰছলা সমষ্টিৰ অগপৰ হেমন্ত অধিকাৰী নামৰ নেতাজনে যোৱা বিধানসভাৰ নিৰ্বাচনৰ পূৰ্বে বিজেপিত যোগদান কৰিছিল যদিও আজি পুনৰ অগপত যোগদান কৰে।
আজি বৰছলাত অনুষ্ঠিত অগপৰ এখন সভাত নেতাজনে পুনৰ অগপলৈ ঘূৰি যায়। তেওঁ ইয়াৰ কাৰণ হিচাপে বিজেপিয়ে হিন্দু বাংলাদেশীক আনিব খোজা কাৰ্য্যক দেখুৱায়।
তেওঁ কয় যে বিজেপিয়ে হিন্দু বাংলাদেশীক ৰঙা দলিচা পাৰি দিব খুজিছে। অসমীয়াৰ স্বাৰ্থ সুৰক্ষিত কৰাৰ বাবে অগপৰ বিকল্প নাই।
জানিব পৰামতে, নেতাজনৰ এই দল সালসলনিৰ খেলটোত আমোদ পাইছে সমষ্টিবাসী ৰাইজেও। একাংশই মন্তব্য কৰিছে যে প্ৰকৃততে হিন্দু বাংলাদেশীক ৰঙা দলিচা পাৰি দিয়া বাবে বিজেপি ত্যাগ কৰা বুলি কৈছে যদিও নেতাজনে নিজৰ ৰাজনৈতিক ভৱিষ্যতৰ কথা ভাবিহে দল বাগৰি ফুৰিছে।
উল্লেখযোগ্য যে বৰছলা সমষ্টিটো বৰ্তমান বিজেপিৰ দখলত আছে, য'ত বিধায়ক হিচাপে ২০১৬ চনৰ নিৰ্বাচনত গণেশ কুমাৰ লিম্বু নিৰ্বাচিত হৈছিল।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
